**Դմիտրի Վիտալևիչ Տրենին** (ռուս.՝ Дмитрий Витальевич Тренин, սեպտեմբերի 11, 1955(1955-09-11), Մոսկվա, ԽՍՀՄ), խորհրդային և ռուսաստանցի քաղաքագետ, պատմական գիտությունների թեկնածու։ 2008-2022 թվականներին եղել է Քարնեգի մոսկովյան կենտրոնի տնօրեն։ Ռուսաստանի արտաքին և պաշտպանական քաղաքականության խորհրդի անդամ է։ Լինելով ռուսական ռազմական հետախուզության գնդապետ՝ 21 տարի ծառայել է խորհրդային և ռուսական ցամաքային զորքերում, մինչև 1994 թվականին կմիանար Քարնեգի կենտրոնին։

Հայտնի «Ուժերի նոր բալանս» գրքի հեղինակն է, որը 2022 թվականին Newmag հրատարակչության կողմից հրատարակվել է նաև հայերեն։

Կենսագրություն
--------------

Ծնվել է 1955 թվականի սեպտեմբերի 11-ին Մոսկվայում։ 1977 թվականին Մոսկվայում ավարտել է ԽՍՀՄ պաշտպանության նախարարության ռազմական ինստիտուտը։ 1972-1993 թվականներին Տրենինը ծառայել է խորհրդային և ռուսական զինված ուժերում։ Նա զինվորական պաշտոններ է զբաղեցրել ինչպես Խորհրդային միության տարածքում, այնպես էլ դրա սահմաններից դուրս, ներառյալ Հռոմում ՆԱՏՕ-ի պաշտպանական քոլեջում առաջին ոչ ՆԱՏՕ-ական ավագ հետազոտողի պաշտոնը։

1978-1983 թվականներին եղել է Գերմանիայում խորհրդային զորախմբի (Պոտսդամ) արտաքին հարաբերությունների բաժնի կապի սպա, իսկ 1983-1993 թվականներին՝ ԽՍՀՄ ՊՆ ռազմական ինստիտուտի ավագ դասախոս։ 1984 թվականին պատմական գիտությունների դոկտոր Յուրի Դավիդովի գիտական ղեկավարությամբ ԽՍՀՄ ԳԱԱ ԱՄՆ-ի և Կանադայի ինստիտուտում պաշտպանել է թեկնածուական ատենախոսություն՝ ստանալով պատմական գիտությունների թեկնածուի կոչում։ Նրա գիտական աշխատության թեման եղել է «Արևմտյան Բեռլինի նկատմամբ ԱՄՆ քաղաքականությունը (70-80-ական թվականներ)»։

1985-1991 թվականներին Տրենինը եղել է Ժնևում միջուկային և տիեզերական զինատեսակների հարցերով խորհրդա-ամերիկյան բանակցություններում խորհրդային պատվիրակության անդամ։ 1993-1997 թվականներին աշխատել է Ռուսաստանի գիտությունների ակադեմիայի Եվրոպայի ինստիտուտում՝ որպես ավագ գիտաշխատող, իսկ արդեն 1993-1994 թվականներին Բրյուսելի ազատ համալսարանում աշխատել է որպես հրավիրյալ դասախոս։

2008-2022 թվականներին գլխավորել է Քարնեգիի մոսկովյան կենտրոնը։ 2011 թվականից անդամակցում է Ռուսաստանի միջազգային հարաբերությունների խորհրդին, որը 2011 թվականին ստեղծվել է Դմիտրի Մեդվեդևի հրամանագրով։

Քարնեգիի մոսկովյան կենտրոն
--------------------------

2008 թվականի դեկտեմբերի 22-ին Տրենինը դարձել է Քարնեգիի մոսկովյան կենտրոնի առաջին ռուսաստանցի տնօրենը։ Տրենինը նաև գլխավորել է Քարնեգիի մոսկովյան կենտրոնի հետազոտական խորհուրդն ու արտաքին ու անվտանգային քաղաքականության ծրագիրը։ 2022 թվականից նա չի աշխատում այդ կառույցում, որն ռուս-ուկրաինական պատերազմի պատճառով հեռացել է Ռուսաստանից։

Տրենինը Ռազմավարական հետազոտությունների միջազգային ինստիտուտի (Լոնդոն, Մեծ Բրիտանիա), Միջազգային հարաբերությունների խորհրդի (Մոսկվա, ՌԴ), Միջազգային հետազոտությունների ռուսական ասոցիացիայի (Մոսկվա) և Ռազմական գիտությունների շվեդական թագավորական ակադեմիայի անդամ է։ Բացի այդ, նա նաև Մոսկվայի քաղաքագիտության դպրոցի հոգաբարձուների խորհրդի անդամ է։ Անդամակցում է նաև Եվրոպական առաջնորդության ցանցին։

Հայացքներ
---------

Տրենինն աջակցում է Ռուսաստանին՝ «Արևմուտքի հետ իր պայքարում»։ Նա նաև քննադատել է այն մարդկանց, որոնք Ուկրաինա Ռուսաստանի ներխուժումից հետո լքել էին Ռուսաստանը։

Քննադատություն
--------------

Վերլուծելով Տրենինի ռուս-ուկրաինական ճգնաժամի և ռուս-ամերիկյան հարաբերությունների վերաբերյալ թեզերը՝ ռուս քաղաքական վերլուծաբան Անդրեյ Պիոնտկովսկին Տրենինին անվանել է «Կրեմլի էլիտար քարոզիչ, որը թիրախավորել է արևմտյան փորձագիտական լսարանը»։

Ամերիկացի լրագրող Ջեյմս Քիրչիքի կարծիքով, որը Տրենինի գլխավորած Քարնեգի մոսկովյան կենտրոնում հետազոտել է 2012 թվականին Վլադիմիր Պուտինի վերընտրությունը, Տրենինը մեծապես սկսել էր ընդունել պուտինամետ դիրքորոշում։ Դա հանգեցրեց ուղեղային կենտրոնի Հասարակական և տարածաշրջանային ծրագրի ղեկավար Նիկոլայ Պետրովի, կենտրոնի պաշտոնաթերթի գլխավոր խմբագիր Մարիա Լիպմանի և ռուս քաղաքագետ Լիլիա Շևցովայի հրաժարականներին։ Նրանք բոլորը քննադատում էին Պուտինի վարած քաղաքականությունը։

Ծանոթագրություններ
------------------

1. 1 2 3
2. 1 2 3 4
3. ↑  «Экс-глава Московского центра Карнеги раскритиковал уехавших из России». *РБК* (ռուսերեն). Արխիվացված օրիգինալից 2022 թ․ հունիսի 24-ին. Վերցված է 2022 թ․ հունիսի 25-ին.
4. ↑  Who is Dimitri Simes And Why Is He Trying To Sink Mayflower? Investigation by Yuri Felshtinsky GordonUA.com (uk)
5. 1 2  «Dmitri Trenin». *Carnegie Endowment for International Peace* (անգլերեն). Վերցված է 2022 թ․ հուլիսի 4-ին.
6. ↑  info@f-s.am, FutureSystems. «Ուժերի նոր բալանս». *Newmag Publishing House*. Վերցված է 2022 թ․ նոյեմբերի 26-ին.
7. ↑  WikiStrat Consulting. «Dr. Dmitri Trenin | Wikistrat». Վերցված է 2014 թ․ մայիսի 7-ին.
8. ↑  Тренин, Дмитрий Витальевич. Политика США в отношении Западного Берлина (70-е — 80-е гг.) : дисс. … канд. ист. наук : 07.00.05. — Москва, 1983. — 212 c.
9. ↑  «Биография Д. Тренина на сайте Московского центра Карнеги». Արխիվացված օրիգինալից 2015 թ․ փետրվարի 6-ին. Վերցված է 2014 թ․ դեկտեմբերի 27-ին.
10. ↑  «РСМД: Дмитрий Витальевич Тренин». Արխիվացված օրիգինալից 2022 թ․ փետրվարի 22-ին. Վերցված է 2022 թ․ փետրվարի 22-ին.
11. ↑  Carnegie Endowment for International Peace. «Dmitri Trenin Appointed Director, Carnegie Moscow Center». Carnegie Endowment for International Peace. Վերցված է 2014 թ․ մայիսի 1-ին.
12. ↑  Russian International Affairs Council. «RIAC :: Members». Վերցված է 2014 թ․ մայիսի 7-ին.
13. ↑  Московская школа гражданского просвещения. «Московская школа гражданского просвещения :: Эксперты». Արխիվացված է օրիգինալից 2014 թ․ փետրվարի 20-ին. Վերցված է 2014 թ․ մայիսի 7-ին.
14. ↑  «Senior Network». *www.europeanleadershipnetwork.org* (բրիտանական անգլերեն). Վերցված է 2020 թ․ սեպտեմբերի 21-ին.
15. ↑  «Экс-директор Московского центра Карнеги не поддержал уехавших из России граждан» [The ex-director of the Carnegie Moscow Center did not support the citizens who left Russia]. *Bfm.ru (ru)* (ռուսերեն). Վերցված է 2022 թ․ հուլիսի 4-ին.
16. ↑  Одним броском костей… - Ekho Moskvy, 11 February 2022
17. ↑  Андрей Пионтковский: The Beginning of the End - Radio Free Europe/Radio Liberty, 8 August 2017
18. ↑  Kirchick, James (2015 թ․ հուլիսի 27). «How a U.S. Think Tank Fell for Putin». *The Daily Beast* (անգլերեն).

Արտաքին հղումներ
----------------

* Dmitri Trenin on Twitter
* Dmitri Trenin on Facebook
* Dmitri Trenin in The Guardian

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Scopus |
|  |
| 

|  Չափորոշչային վերահսկողություն |
| --- |
|  |
| BIBSYS: 98043198 · BNF: 137405736 · CiNii: DA11058330 · GND: 114738327 · ISNI: 0000000114931007 · LCCN: no97021358 · LNB: 000030933 · NDL: 001104666 · NKC: mub2011624655 · NTA: 151886415 · NUKAT: n97058352 · LIBRIS: 346198 · SUDOC: 055764061 · VIAF: 69108410 · WorldCat VIAF: 69108410 |

 |

 |